title: Sklep Komisije z dne 27. junija 2001 o ustanovitvi Evropskega svetovalnega odbora za raziskave (notificiran pod dokumentarno številko K(2001) 1656)

text:
Pomembno pravno obvestilo

|

32001D0531

Uradni list L 192 , 14/07/2001 str. 0021 - 0023

		Sklep Komisijez dne 27. junija 2001o ustanovitvi Evropskega svetovalnega odbora za raziskave(notificiran pod dokumentarno številko K(2001) 1656)(2001/531/ES, Euratom)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o ustanovitvi Evropske skupnosti za atomsko energijo,ob upoštevanju naslednjega:(1) Komisija potrebuje neodvisen, strokovno usposobljen organ za povečanje učinkovitosti evropskih politik na področju raziskav in tehnološkega razvoja.(2) Za proučevanje splošnih vprašanj raziskovalne politike mora biti svetovalni organ sestavljen iz strokovno usposobljenih posameznikov iz znanstvenih krogov, industrije in storitvenega sektorja.(3) Evropski svet je na svojem zasedanju v Lizboni (marec 2000) sklenil, da mora Unija delovati v smeri ciljev, določenih v sporočilu Komisije z naslovom "Skupni evropski raziskovalni prostor".(4) Svet je 16. novembra 2000 ponovno poudaril pomen ustanovitve neodvisnega svetovalnega organa s strani Komisije.(5) Znanstvena spoznanja in svetovanje postajajo vedno bolj pomembni pri oblikovanju in izvajanju politik Evropske unije.(6) Komisija je glede optimalne sestave takšnega organa opravila obsežna posvetovanja s predstavniki iz akademskih in industrijskih krogov.(7) Ob upoštevanju pristojnosti bolj specializiranih svetovalnih struktur Skupnosti, posebej tistih, ki so odgovorne za oceno tveganja, je primerno svetovalni sistem prilagoditi zahtevam politik na področju znanosti in tehnologije, zlasti razvoju Skupnega evropskega raziskovalnega prostora.(8) Komisija podpira ustrezno zastopanost žensk v posvetovalnih odborih in ima za cilj doseči 40 % udeležbo žensk v dejavnostih na področju raziskav in tehnološkega razvoja –SKLENILA:Člen 1Komisija ustanavlja svetovalni odbor, v nadaljnjem besedilu "Evropski svetovalni odbor za raziskave" (odbor). Odbor je svetovalni organ za politiko raziskav in tehnološkega razvoja.Člen 21. Naloga odbora je svetovati Komisiji pri oblikovanju in izvajanju politike Skupnosti na področju raziskav in tehnološkega razvoja. V tej zvezi bo odbor zlasti pozoren na realizacijo Skupnega evropskega raziskovalnega prostora in uporabo instrumentov politike, kot so okvirni programi Skupnosti za raziskave in tehnološki razvoj.2. Za izpolnjevanje nalog, določenih v odstavku 1, bo odbor na lastno pobudo ali na zahtevo Komisije podal mnenja in svetoval o različnih pogledih raziskovalne politike Skupnosti ali razvoju znanosti in tehnologije v Evropi in po svetu.3. Komisija mora odboru zagotavljati prejemanje informacij, ki jih potrebuje za izvajanje svojih nalog. V tej zvezi mora biti odbor redno obveščen o razvoju raziskovalne politike Skupnosti.4. Na uradno zahtevo odbora mu morajo službe Komisije posredovati pisne pripombe k njegovemu mnenju ali priporočilu. Službe Komisije odboru redno poročajo tudi o morebitnih nadaljnjih sprejetih ukrepih.5. Kadar koli Komisija zahteva mnenje odbora, lahko določi rok, v katerem mora biti mnenje podano.6. Odbor je pri izvajanju svojih nalog neodvisen in ne sme zastopati interesov znanstvenih, industrijskih ali drugih organizacij, držav ali panog. Po potrebi se z navedenimi organizacijami posvetuje.7. Brez poseganja v člen 8 so predlogi odbora javni ter dostopni tako institucijam Evropskih skupnosti kot tudi državam članicam.Člen 31. Odbor sestavlja 45 članov, ki jih Komisija imenuje glede na njihov osebni ugled. Za zagotovitev ustrezne zastopanosti znanstvenega oziroma akademskega kroga, poslovnega oziroma industrijskega sveta in drugih interesnih skupin, kot tudi popolne neodvisnosti odbora, se člani imenujejo po naslednjem postopku:- 20 članov iz akademskih krogov se imenuje na predlog Evropske znanstvene fundacije (ESF),- 20 članov iz poslovnega sveta oziroma industrije se imenuje na predlog Zveze evropskih združenj delodajalcev (UNICE),- pet članov se imenuje na predlog Komisije.Vseh 45 članov se imenuje s skupim sklepom; Komisija seznam članov odbora objavi v Uradnem listu Evropskih skupnosti.2. Končna sestava odbora mora odražati raznolikost Evrope. Kriteriji, ki se uporabljajo v postopku imenovanja, so naslednji:- odličnost pri raziskovanju in/ali vodenju raziskav,- izkušnje pri svetovanju na evropski ali mednarodni ravni,- ravnovesje med znanstvenimi in tehnološkimi vedami, ki se doseže z imenovanjem oseb s posebnimi univerzitetno-industrijskimi izkušnjami,- geografsko ravnovesje ob upoštevanju širitve EU in pridruženih držav v okvirnih programih,- ustrezno ravnovesje med spoloma.Člen 4Mandat posameznega člana odbora traja tri leta z možnostjo enkratnega ponovnega imenovanja. Člani odbora opravljajo svojo funkcijo do imenovanja nadomestnih članov ali do ponovnega imenovanja.Člani odbora za opravljanje svoje funkcije ne prejemajo plačila. Potne stroške in dnevnice za udeležbo na sestankih odbora ali katere koli delovne skupine, ustanovljene v okviru odbora, skladno z veljavnimi upravnimi predpisi krije Komisija. Po predhodni odobritvi lahko Komisija krije tudi potne stroške in dnevnice za pripravo mnenj ali predlogov, kot tudi stroške sestankov članov odbora z zunanjimi strokovnjaki izven Bruslja.Člen 51. Odbor z dvotretjinsko večino prisotnih članov izvoli predsednika in dva podpredsednika. Poleg tega odbor, prav tako z dvotretjinsko večino prisotnih članov, izvoli pet članov, ki skupaj s predsednikom in podpredsednikoma sestavljajo urad odbora. Sestava urada mora biti v skladu s kriteriji, določenimi v členu 3(2).Urad organizira delo odbora.Za pripravo mnenj in predlogov odbora lahko urad od Komisije zahteva, da pripravi študije ali se posvetuje z zunanjimi organizacijami.2. Komisija priskrbi sekretariatu odbora finančno in administrativno podporo tako, da je popolnoma zagotovljena njegova neodvisnost.3. Za nemoteno opravljanje nalog odbora lahko urad ustanovi delovne skupine, sestavljene iz članov odbora in po potrebi zunanjih oseb. Odbor in delovne skupine lahko povabijo strokovnjake, da sodelujejo pri njihovem delu. Ti strokovnjaki sodelujejo le pri razpravah o temi, zaradi katere so bili povabljeni. Komisija krije njihove potne stroške in dnevnice.Odbor lahko organizira delovne seminarje ali konference. Po predhodni odobritvi krije stroške teh dogodkov Komisija.4. Komisija zagotovi odboru ustrezne instrumente za obveščanje o njegovih dejavnostih in za objavo njegovih mnenj.Člen 6Odbor se v povprečju sestane trikrat letno. Sestanki praviloma potekajo v prostorih Komisije.Na sestankih odbora in njegovih delovnih skupin so navzoči predstavniki Komisije, razen v primeru, da predsednik odbora uradno zahteva drugače.Člen 7Odbor sprejme svoj poslovnik.Člen 8Brez poseganja v določbe člena 287 Pogodbe ES in člena 194 Pogodbe ESAE člani odbora podpišejo izjavo, da ne bodo razkrili nobene informacije, ki jo pridobijo pri svojem delu v odboru ali delovnih skupinah, če jih Komisija obvesti, da je določeno mnenje ali zadeva zaupne narave.Člani odbora se morajo vzdržati razprav o temi, pri kateri imajo navzkrižne interese. V ta namen morajo podpisati izjavo, s katero potrdijo, da bodo v primeru, ko bo na dnevnem redu točka, pri kateri obstajajo navzkrižni interesi, ki lahko ogrozijo njihovo neodvisnost, obvestili predsednika.Člen 9Sklep Komisije 98/611/ES, Euratom o ustanovitvi Evropskega raziskovalnega foruma se razveljavi.V Bruslju, 27. junija 2001Za KomisijoPhilippe BusquinČlan Komisije--------------------------------------------------


title: Sklep Sveta 2006/201/SZVP z dne  27. februarja 2006  o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja

text:
               10.3.2006

               SL

               Uradni list Evropske unije

               L 71/53

         SKLEP SVETA 2006/201/SZVP
   z dne 27. februarja 2006
   o podaljšanju Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 9. septembra 2005 sprejel Skupni ukrep 2005/643/SZVP o Nadzorni misiji Evropske unije v Acehu, Indonezija (Nadzorna misija Aceh – NMA) (1).

               (2)

               V členu 7 Skupnega ukrepa 2005/643/SZVP je določeno, da se status osebja Nadzorne misije Aceh v Indoneziji, po potrebi skupaj s privilegiji, imunitetami in dodatnimi jamstvi, potrebnimi za dokončanje in tekoče izvajanje Nadzorne misije Aceh, določi v skladu s postopkom iz člena 24 Pogodbe.

               (3)

               Svet je 3. oktobra 2005 po pogajanjih z indonezijsko vlado sprejel Sklep 2005/765/SZVP o sklenitvi Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja (2), s katerim je odobril sklenitev Sporazuma v obliki izmenjave pisem.

               (4)

               Kot je navedeno v pismu ministra za zunanje zadeve indonezijske vlade z dne 14. septembra 2005 in prilogah k pismu glede nalog, statusa, privilegijev in imunitet Nadzorne misije Evropske unije v Acehu (NMA) in njenega osebja ter odgovoru generalnega sekretarja/visokega predstavnika z dne 3. oktobra 2005, se lahko Sorazum v obliki izmenjave pisem sporazumno podaljša za obdobje največ šestih mesecev (3).

               (5)

               Indonezijska vlada je 13. februarja 2006 pozvala Evropsko unijo k podaljšanju mandata Nadzorne misije v Acehu za obdobje treh mesecev.

               (6)

               Svet je dne 27. februarja 2006 sprejel Skupni ukrep 2006/202/SZVP o spremembi in podaljšanju Skupnega ukrepa 2005/643/SZVP o Nadzorni misiji Evropske unije v Acehu (Indonezija) (Nadzorna misija v Acehu – NMA) (4), ki NMA podaljšuje za obdobje treh mesecev.

               (7)

               Evropska unija bi morala odobriti podaljšanje Sporazuma v obliki izmenjave pisem za obdobje treh mesecev –

         SKLENIL:
   Člen 1
   Podaljšanje Sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija v Acehu – NMA) in njenega osebja se odobri v imenu Evropske unije.
   Besedilo Izmenjave pisem o podaljšanju je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Izmenjave pisem, ki je zavezujoč za Evropsko unijo (5).
   Člen 3
   Ta sklep se objavi v Uradnem listu Evropske unije.
   Člen 4
   Ta sklep začne učinkovati na dan sprejetja.

      V Bruslju, 27. februarja 2006

            Za Svet

            Predsednica

         U. PLASSNIK

      (1)  UL L 234, 10.9.2005, str. 13.

      (2)  UL L 288, 29.10.2005, str. 59.

      (3)  UL L 288, 29.10.2005, str. 60.

      (4)  Glej stran 57 tega Uradnega lista.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Izmenjave pisem v obliki izmenjave pisem.
    ---documentbreak---

               10.3.2006

               SL

               Uradni list Evropske unije

               L 71/55

         IZMENJAVA PISEM
   o podaljšanju sporazuma v obliki izmenjave pisem med Evropsko unijo in indonezijsko vlado o nalogah, statusu, privilegijih in imunitetah Nadzorne misije Evropske unije v Acehu (Indonezija) (Nadzorna misija Aceh – NMA) in njenega osebja
   Džakarta, 13. februarja 2006
   Spoštovana Ekscelenca,
   dovolite mi, da v imenu Vlade Republike Indonezije izrazim hvaležnost Evropski uniji za sodelovanje pri Nadzorni misiji v Acehu (NMA) in za njen izredni prispevek vse od ustanovitve misije v provinci Nanggroe Aceh Darussalam (NAD).
   V čast mi je, da se lahko ob tej priložnosti sklicujem na pismo s prilogami indonezijskega začasnega ministra za zunanje zadeve z dne 14. septembra 2005 in na vaše pismo s prilogami z dne 3. oktobra 2005 o nalogah, statusu, privilegijih in imunitetah Nadzorne misije Aceh (NMA).
   V tej zvezi mi je v čast, ker vas lahko obvestim, da se je Vlada Republike Indonezije odločila povabiti Evropsko unijo k podaljšanju njene prisotnosti v provinci Nanggroe Aceh Darussalam (NAD) za obdobje 3 (treh) mesecev, tj. od 16. marca 2006 do 15. junija 2006, ali za krajši čas, odvisno od lokalnih volitev.
   Status, privilegiji in imunitete NMA bodo enake tistim, ki so določene z izmenjanima pismoma z dne 14. septembra 2005 in 3. oktobra 2005, ki predstavljata pravno zavezujoč instrument med Vlado Republike Indonezije in Evropsko unijo.
   V tem obdobju bo NMA opravljala naloge, predvidene v členu 5.2 Memoranduma o soglasju med indonezijsko vlado in Gibanjem za svobodni Aceh (FAM) z dne 15. avgusta 2005, z izjemo nalog iz točk (a) in (b), ki so že bile izvedene.
   Na tej osnovi predvidevam, da naj bi osebje NMA štelo 80 (osemdeset) članov.
   Prav tako imam čast predlagati, v kolikor je ta predlog za Evropsko unijo sprejemljiv, da naj bi to pismo in vaš pritrdilni odgovor skupaj predstavljala pravno zavezujoč instrument med Vlado Republike Indonezije in Evropsko unijo, z začetkom veljavnosti 16. marca 2006 in zaključkom dne 15. junija 2006. Vlada Republike Indonezije ta pravni okvir utemeljuje z indonezijskim Zakonom št. 2/1982 z dne 25. januarja 1982 o ratifikaciji Konvencije o posebnih misijah iz leta 1969.
   Prepričan sem, da lahko v okviru enotne Republike Indonezije vzpostavljeno konstruktivno sodelovanje, katerega cilj je najti miroljubno, celovito in trajno rešitev razmer v Acehu, še poglobimo in okrepimo.
   V pričakovanju vašega pozitivnega odgovora.
   S spoštovanjem,

      Dr. N. Hassan WIRAJUDA

   Bruselj, 28. februarja 2006
   Spoštovana Ekscelenca,
   V čast mi je, da se lahko sklicujem na vaše pismo z dne 13. februarja 2006, v katerem nam sporočate, da se je Vlada Republike Indonezije odločila povabiti Evropsko unijo k podaljšanju njene prisotnosti v provinci Nanggroe Aceh Darussalam (NAD) za obdobje treh mesecev, tj. od 16. marca 2006 do 15. junija 2006, ali za krajši čas, odvisno od lokalnih volitev.
   Z zadovoljstvom potrjujem, da se je Evropska unija odločila sprejeti to povabilo.
   Potrjujem, da se v skladu z izmenjanima pismoma z dne 14. septembra in 3. oktobra 2005, ki predstavljata pravno zavezujoč instrument med Vlado Republike Indonezije in Evropsko unijo, ta instrument podaljša za 3 (tri) mesece, do 15. junija 2006.
   V tem obdobju bo NMA opravljala naloge NMA, predvidene v členu 5.2 Memoranduma o soglasju med indonezijsko vlado in Gibanjem za svobodni Aceh z dne 15. avgusta 2005, z izjemo nalog iz točk (a) in (b), ki so že bile izvedene.
   Prav tako imam čast potrditi, da vaše pismo in to pismo skupaj predstavljata pravno zavezujoč instrument med Vlado Republike Indonezije in Evropsko unijo. Ta instrument začne veljati 16. marca 2006 in njegova veljavnost se izteče 15. junija 2006.
   Dovolite mi, da ob tej priložnosti ponovno izrazim zadovoljstvo EU z napredkom mirovnega procesa v Acehu in potrdim, da je Evropsko unija tudi v prihodnje pripravljena podpirati razvoj miroljubne, celovite in trajne rešitve razmer v Acehu.
   Prosim vas, da sprejmete izraze mojega globokega spoštovanja.
   S spoštovanjem,

      Javier SOLANA